Der skal mere gang i borgerne i Brønderslev og Vesthimmerland kommuner, så derfor inviterer frivillige gå-værter fra midt september og frem til november på en række ugentlige gratis gåture flere steder i de to kommuner. Eva Krogsgaard fra Manna-Thise har sammen med veninderne Lisbeth Nielsen og Ulla Krogsgaard meldt sig som gå-værter. - Jeg går meget i min fritid og har stor glæde af naturen. Glæden ved at komme ud i den frie natur er altid stor. Samtidigt kan jeg mærke, at det styrker kroppen og mit humør, som altid er i top efter en gåtur. Det vil jeg gerne være med til at give videre til andre, og derfor har jeg meldt mig som gå-vært, siger Eva Krogsgaard. Gåturene er kommet i stand i 11 kommuner landet over under projektet "Bevæg dig for livet", et samarbejde mellem DIF, DGI, Dansk Atletik Forbund og Dansk Arbejder Idrætsforbund. En ny undersøgelse fra Epinion viser nemlig, at den idrætsgren, som flest inaktive seniorer gerne vil i gang med, er gåture. Selv om målet er at få mange i seniormålgruppen med ud at gå, er alle aldersklasser velkomne på turene. De enkelte ture har ofte forskellige temaer. Både fra bynære ture i Klokkerholm, Aars og Brønderslev til rekreative gåture i Thise Bakker, Jyske Ås og Jenle Plantage, så der er noget for enhver smag. Se alle gåturene for både Brønderslev og Vesthimmerland kommuner her: Hjallerup - Idrætscenter: Mandag den 08/10-18 kl. 9:30. Hjallerup - Arcaden Hjallerup centeret: Torsdag d. 4. oktober kl. 10.00. Thise - busholdepladsen: Tirsdag den 9/10-18 kl. 18:30. Thise - kirken: Lørdag den 6/10-18 kl. 14.00. Brønderslev - Rhododendronparken: Fredag den 5/10-18 kl. 10.00 og onsdag den 10/10-18 kl. 10.00. Brønderslev - banegårdspladsen: Mandag d. 8/10/18 kl. 10.00. Brønderslev - Grønnegade 36: onsdag den 3/10-18 kl. 9.00 og onsdag den 10/10-18 kl. 9.00. Brønderslev - Mælkebøttens fælleshus: Torsdag d. 4/10/18 kl. 16-17.30 og torsdag d. 11/10/18 kl. 16-17.30. Brønderslev - Brønderslev Hallen: Onsdag d. 3/10 kl. 10 og onsdag d. 10/10 kl. 10. Klokkerholm - Klokkerholm IF: Torsdag d. 4/10/18 kl. 17.00 - 18.00, mandag d. 8/10/18 kl. 17.00 - 18.00 og torsdag d. 11/10/18 kl. 17.00 - 18.00. Dronninglund - Skovkiosken: Onsdag d. 3/10/18 kl. 9.00 - 10.00 og onsdag d. 10/10-18 kl. 9.00 - 10.00 Dronninglund - Sømosens parkeringsplads: Torsdag d. 4/10 kl. 17.30, tirsdag d. 9/10 kl. 17.30 og torsdag d. 11/10 kl. 17.30. Stenum klubhus: Mandag 8/10-18 kl. 14.00 - 15.00 Asaa - Kulturhuset: Tirsdag d. 9/10/18 kl. 9.30 Hammer Bakker: Torsdag den 04/10 -18 kl. 10.00 og lørdag den 13/10 -18 kl. 10.00 Jyske Ås - Brøndbakvej 100: Torsdag d. 4/10 kl. 10.00, søndag d. 7/10 kl. 14.00 og torsdag d. 11/10 kl. 14.00. Hallund Kro: Torsdag d. 4/10 kl. 13.00 og torsdag d. 11/10 kl. 15.00 Hallund Kirke: Mandag d. 8/10 kl. 10.00. Løgstør - Svingbroen: Tirsdag den 9/10 kl.13.00 og tirsdag den 23/10 kl.13.00. Blære - Pavillonen: Tirsdag den 9/10 kl. 10.00 og tirsdag den 23/10 kl. 10.00. Hvalpsund - P-pladsen ved Skovbakker: Torsdag den 4/10 kl.14.00, torsdag den 11/10 kl.14.00 og torsdag den 25/10 kl.14.00. Aars - rutebilstationen: Fredag den 26/10 kl.10.00. Hesselholt Skoven: Fredag den 2/11 kl.10.00 Store Økssø: Fredag den 9/11 kl.10.00. Se Bevæg dig for livets hjemmeside for flere detaljer.

Referat:
Frivillige gåværter tager de kommende uger alle interesserede med på friske ture i Vesthimmerlands og Brønderslevs kommuner som del af et nyt projekt.